Na temelju članka 51. Statuta Općine Viškovo ( “Službene novine” Primorsko-goranske županije broj: 25/09., 6/13., 15/13., 14/14.), a u svezi članka 10, 13., 14. i 15. Odluke o davanju u zakup javnih površina i drugih nekretnina na području Općine Viškovo za postavljanje privremenih objekata te reklamnih i oglasnih predmeta (“Službene novine" Primorsko-goranske županije br.18/08.), Općinska načelnica Općine Viškovo raspisuje

**NATJEČAJ**

**ZA ZAKUP JAVNIH POVRŠINA ZA POSTAVLJANJE PRIVREMENIH OBJEKATA**

**za vrijeme održavanja manifestacije “Matejna 2014”**

zakup se odnosi na vrijeme

 od 19. rujna 2014. godine od 1200 sati do 22. rujna 2014. godine do 0600 sati

I. Predmet natječaja je zakup javnih površina za postavljanje:

1. štandova i drugih montažnih objekata namijenjenih za prodaju tekstila, igračaka, bižuterije, galanterije, umjetnina, suvenira, cvjetnih aranžmana i slično

Početna cijena zakupa je 120,00 kn / m2. Površina štanda je od 3, 6 i 9 m2

1. ostali objekti koji nisu obuhvaćeni u točki 1. površine 3 m2 (baloni, šećerna vuna, kokice, palačinke, ljekovito bilje, med i sl.)

Početna cijena zakupa je 120,00 kn / m2

II. Lokacija, broj, površina (kvadratura) i namjena površina mogu se dobiti na uvid u

 prostorijama Općine Viškovo, Viškovo, Vozišće 3, u uredovno radno vrijeme od 12.

 kolovoza do 18. rujna 2014. godine, a bit će objavljeni na web stranici općine i oglasnoj

 ploči dok će se razgledavanje površina obavljati 8. rujna 2014. godine u vremenu od

 12,00 – 14,00 sati uz nazočnost predstavnika Odsjeka za urbanizam, komunalni sustav i

 ekologiju.

III. Jamčevina se uplaćuje paušalno po svakom štandu ili prostoru pojedinačno za koji se

 podnosi ponuda.

 Za točku 1. – štand površine 3 m2 u iznosu od 360,00 kn, štandovi površine 6 m2 i 9 m2 u

 iznosu od 500,00 kn

 Za točku 2. u iznosu od 360,00 kn

 Jamčevina se uplaćuje putem uplatnice ili virmanskog naloga u korist poslovnog računa

 Proračuna Općine Viškovo IBAN: HR 3724120091849500005, uz poziv na broj: **-model**

 **68 – 7811- OIB.**

 Jamčevina koju su položili natjecatelji čije ponude nisu prihvaćene, vratit će se

 natjecateljima u roku 15 dana od dana donošenja odluke o izboru najpovoljnije ponude.

IV. Prednost pri sklapanju ugovora o zakupu imaju osobe iz članka 58. Zakona o pravima

 hrvatskih branitelja Domovinskog rata i članova njihovih obitelji ukoliko udovolje

 uvjetima najpovoljnije ponude.

 Osobe koje imaju pravo prvenstva moraju istovremeno s pismenom prijavom dostaviti

 dokaz u izvorniku ili ovjerenom prijepisu o utvrđenom svojstvu, temeljem kojeg imaju

 pravo prvenstva za zasnivanje zakupa, te uvjerenje da nisu korisnici mirovine.

V. Otvaranje ponuda je javno i održat će se dana 9. rujna 2014. godine u 0900 sati u Domu

 hrvatskih branitelja Viškovo, Viškovo, Vozišće 3.

VI. Rok za podnošenje ponude je 9. rujna 2014. godine do 8,30 sati u pisarnici Općine

 Viškovo na adresi Općina Viškovo, Vozišće 3, 51216 Viškovo, bez obzira na način dostave.

 Pisane ponude dostavljaju se u zatvorenim omotnicama s napomenom : “Za Natječaj –

 zakup zemljišta – Matejna 2014. – štand br.\_\_\_\_\_\_“, (navesti broj štanda za koji se

 podnosi ponuda).

VII. Ponuditelj koji ponudi najviši iznos zakupnine za određeno mjesto – štand, dužan je

 ponuđeni iznos uplatiti do ­­­­­12. rujna 2014. godine, o čemu je dužan dostaviti dokaz o

 uplati. Ponuditelji koji do tog roka ne uplate ukupan iznos zakupnine gube pravo na

 izlicitiranu površinu i na povrat uplaćene jamčevine.

 Sa ponuditeljem koji je izvršio uplatu sklopit će se ugovor o zakupu zaključno do 19.

 rujna 2014. godine do 1100 sati.

 Ukoliko najpovoljniji ponuđač ne postupi po navedenom i ne sklopi ugovor u navedenom

 roku smatrat će se da je isti odustao od sklapanja ugovora, s tim da gubi pravo na povrat

 uplaćene jamčevine.

VIII. Pisane ponude za sudjelovanje u natječaju moraju sadržavati:

- prijavu u kojoj mora biti navedeno ime i prezime sudionika i njegovo prebivalište (za

 fizičke osobe), odnosno tvrtku i sjedište (za pravne osobe), te broj računa ili

 za povrat jamčevine (za fizičke i za pravne osobe);

* ponuđena cijena zakupa po m2 za pojedini štand sa točnom oznakom broja štanda
* dokaz o izvršenoj uplati jamčevine. Jamčevina se uplaćuje u korist poslovnog računa Proračuna Općine Viškovo IBAN: HR3724120091849500005 s pozivom na broj 68-7811 – OIB, sa svrhom doznake: “JAMČEVINA ZA ZAKUP – MATEJNA 2014“. Jamčevina koju su položili natjecatelji čije ponude nisu prihvaćene, vratit će se natjecateljima.

- dokaz iz sudskog ili obrtnog registra za obavljanje djelatnosti (presliku)

- početna ponuđena cijena po m2 ne može biti manja od cijene objavljene u natječaju.

 Najpovoljnijom ponudom smatra se najviši iznos ponuđene cijene po m2

 Nepravodobne i nepotpune ponude neće se razmatrati

IX. Zakup javne površine neće se odobriti ukoliko zakupnik ima nepodmiren dug prema

 Općini Viškovo po bilo kojoj osnovi.

X. Površine za koje nisu podnesene ponude na javnom natječaju davat će se u zakup

 neposrednom pogodbom od 18. rujna do 20. rujna 2014. godine do 11, 00 sati po

 redoslijedu javljanja ponuditelja, a po najvišoj ponuđenoj cijeni za pojedinu kategoriju

 štanda ili prostora, uz predočenje dokazao uplaćenom iznosu zakupa, te će se sa istim

 sklopiti ugovor.